<http://schema.org/articleBody>
"Com recordarem els anys que hem viscut amb euros a la butxaca? Aquest primer de gener havia de fer deu anys de la posada en circulaci\u00F3 de la moneda \u00FAnica i massa coses fan sospitar que, tal com el coneixem avui, l&amp;#039;euro no far\u00E0 anys. Ara mateix es fa dif\u00EDcil imaginar com es reorganitzar\u00E0 tot plegat. Abans els alemanys han de decidir qu\u00E8 volen fer, i tampoc no seria estrany que, si no es posen d&amp;#039;acord, Merkel caigu\u00E9s. Per qu\u00E8 no? Per\u00F2 tot aix\u00F2 ja no \u00E9s ben b\u00E9 problema nostre. Aqu\u00ED, al sud, queda clar que tots som fora de la divisa comuna. Assumim-ho i ja est\u00E0. De qu\u00E8 serveix pensar ara que les coses haurien pogut ser diferents? S\u00ED que cal, per\u00F2, anar meditant sobre les emocions que ens esperen. La frustraci\u00F3 ser\u00E0 gran i, quan les mesures del nou govern espanyol facin mal de veritat, molts buscaran un cap de turc. La just\u00EDcia es va fixant ja en alguns responsables d&amp;#039;entitats d&amp;#039;estalvi i, si la cosa empitjora, podria ser empesa a apuntar m\u00E9s alt. Fins al president Zapatero? Sembla inimaginable, oi? B\u00E9, s&amp;#039;anir\u00E0 veient, o \u00E9s que alg\u00FA creu que la dreta s&amp;#039;empassar\u00E0 de franc l&amp;#039;her\u00E8ncia socialista?M\u00E9s coses: els millors marxaran. Els joves m\u00E9s ben qualificats buscaran feina en pa\u00EFsos amb moneda forta o en economies expansives, a la Xina, el Brasil o els Emirats; i enviaran diners als pares per ajudar-los a completar pensions raqu\u00EDtiques. El sentiment antigerm\u00E0nic renaixer\u00E0, potser tamb\u00E9 a Fran\u00E7a i v\u00E9s a saber si Alemanya es girar\u00E0 cap a l&amp;#039;espai natural que ja va somniar als anys trenta: l&amp;#039;est. La resta serem una antigalla i al final aquest ser\u00E0 el nostre negoci. El sud d&amp;#039;Europa ser\u00E0 poca cosa m\u00E9s que una destinaci\u00F3 tur\u00EDstica. Li passar\u00E0 el que ja passa als nostres centres hist\u00F2rics i la classe mitjana d&amp;#039;arreu del m\u00F3n vindr\u00E0 a passejar per un passat grandi\u00F3s, part del qual ser\u00E0 l&amp;#039;euro. I els nostres fills els serviran caputxinos."^^<http://www.w3.org/2001/XMLSchema#string>
<http://www.ara.cat/opinio/passat-grandios-se-serviran-caputxinos_0_592740759.html>